Aitziber Akerreta Hernández

Aitziber Akerreta Hernández (Iruñea, Nafarroa Garaia, 1979) ilustratzailea da. Ilustratzaile lana erakusketekin eta hainbat jarduera artistikorekin uztartzen du.

 Bizitza 
Arte Batxilergoa ikasi zuen Iruñeko Arte Eskolan eta Arte Ederretan lizentziatu zen Euskal Herriko Unibertsitatean, Pintura espezialitatean. 

 Lan ibilbidea 
Unibertsitateko ikasketak amaitzean, haurrekin hainbat hezkuntza proiektutan lan egiteaz gain, litografia, diseinu eta ilustrazio ikastaroak egin ditu.

Ilustratzaile lana erakusketekin eta hainbat jarduera artistikorekin uztartzen du. Aitziberrek, behin baino gehiagotan, bere marrazkiak ehun formatura egokitu ditu eta markentzat lan egin du, Riot Flesh, Xibiouz edo Skunkfunk, esaterako.

Hainbat erakusketatan hartu du parte, hala nola, 2008ko abuztuan Donostiako Artelekun Belcro #2 // Gráfica contemporánea izeneko taldeko erakusketa.
2011ko abenduaren 2an Zenbat Gara-k Atoan! argitaletxea aurkeztu zuen, Euskara errazean izeneko saila abiatuta. Bilduma horrrek xede zuen Euskara ikasten ari zirenei testu ulerterrazak eta erakargarriak eskaintzea. Erakargarritasuna sustatzearren, liburuak ilustrazioez hornitu zituzten Aitziber Akerreta, Alain Urrutia eta Adur Larrea marrazkilariek. Aitziber Akerreta marrazkien funtzioa aldarrikatu zuen. "Irudiek liburuen xedea betetzen dute: euskara ikasi eta prozesu horretaz gozatzea"Epaimahai lanetan ere jarduten du, hala nola, euskarazko literatur sorkuntza bultzatzen duen Etxepare 2025 sarietan hartu zuen parte Idoia Sobrino Lopez liburuzainarekin eta Patxi Zubizarreta Dorronsoro idazlearekin batera.

 Lanak 

 Txikitzen zaretenean (Pamiela, 2012) Uxue Alberdi idazlearekin batera,32 or., 6 urtetik aurrera, ISBN 978-84-7681-762-9 (Gaztelaniaz, Cuando os hagais pequeños). Aipamen berezia jaso zuen 2012ko Etxepare sarietan.
 Motozerra (Elkar, 2011) Xaguzar biduma, Xabier Mendiguren Elizegi idazlearekin batera,64 or., 12 urtetik aurrera, ISBN 978-8415337171 

 Erreferentziak 

 Kanpo estekak 

Kategoria:Iruindarrak
Kategoria:Emakume ilustratzaileak
Kategoria:Euskal Herriko ilustratzaileak
Kategoria:Emakume marrazkilariak
Kategoria:Euskal Herriko marrazkilariak